૧૯૫૦ની સાલમાં એક તબક્કે પૂર્વ બંગાળ (હાલના બાંગ્લાદેશ)ને મામલે પાકિસ્તાન સાથેના ભારતના સંબંધો તંગ થયા અને ખાસ તો પશ્ચિમ બંગાળ તેમ જ આખા દેશમાં કોમી તંગદિલી વકરે અને બેકાબૂ બને તેવી શક્યતા ઊભી થઈ ત્યારે વડા પ્રધાન નેહરુએ કરેલા એક નિવેદનને મજબૂત ટેકો આપતી એક જાહેર અપીલ દ્વારા સરદારે દેશવાસીઓને શાંતિ અને સંયમ જાળવવાની સલાહ આપતાં લખ્યું, “એમણે (નેહરુએ) કરેલી અપીલનું હું સંપૂર્ણ સમર્થન કરું છું.